জেমস আর. ডাম্পসন

**জেমস আর. ডাম্পসন** (৫ এপ্রিল ১৯০৯ – ৫ নভেম্বর ২০১২) ছিলেন ১৯৫৯ থেকে ১৯৬৫ সাল পর্যন্ত নিউ ইয়র্ক সিটি ডিপার্টমেন্ট অফ ওয়েলফেয়ার বা কল্যাণ দপ্তরের কমিশনার। নিয়োগের সময় তিনি ছিলেন মার্কিন যুক্তরাষ্ট্রের একমাত্র আফ্রিকান আমেরিকান কল্যাণ কমিশনার এবং নিউ ইয়র্ক সিটিতে এই পদে আসীন প্রথম সমাজকর্মী।

## জীবন
নিউ ইয়র্ক সিটিতে আসার শুরুতে ডাম্পসন 'চিলড্রেন'স এইড সোসাইটিতে' কেসওয়ার্কার হিসেবে কাজ করতেন। ১৯৫৩ থেকে ১৯৫৪ সাল পর্যন্ত তিনি জাতিসংঘের উপদেষ্টা এবং পাকিস্তান সরকারের সমাজকল্যাণ প্রশিক্ষণ প্রধান হিসেবে দায়িত্ব পালন করেন।

১৯৫৫ সালে তিনি 'ব্যুরো অফ চাইল্ড ওয়েলফেয়ারের' পরিচালক হিসেবে কল্যাণ দপ্তরে যোগদান করেন। ১৯৫৮ সালে তিনি প্রথম ডেপুটি কমিশনার হন এবং ১৯৫৯ সালে মেয়র রবার্ট এফ. ওয়াগনার তাকে কমিশনার হিসেবে নিয়োগ দেন। ১৯৬৭ সালে ডাম্পসন ফোর্ডহ্যাম বিশ্ববিদ্যালয়ের গ্র্যাজুয়েট স্কুল অফ সোশ্যাল সার্ভিসের ডিন নিযুক্ত হন।

কল্যাণ দপ্তরের প্রশাসনিক দায়িত্বে থাকাকালীন ডাম্পসন অনেক কমিটি, উপদেষ্টা পর্ষদ এবং অন্যান্য সংশ্লিষ্ট কার্যক্রমে যুক্ত ছিলেন; যার মধ্যে রাষ্ট্রপতি জন এফ. কেনেডির অ্যাডভাইজরি কমিশন অন নারকোটিক অ্যান্ড ড্রাগ অ্যাবিউজ অন্যতম। ব্যাংককে অনুষ্ঠিত শিশু কল্যাণ বিষয়ক সেমিনারে অংশগ্রহণের জন্য তিনি মার্কিন পররাষ্ট্র দপ্তর কর্তৃক এশিয়া ও দূর প্রাচ্যের জন্য জাতিসংঘের অর্থনৈতিক কমিশনের মার্কিন প্রতিনিধি দলের চেয়ারম্যান মনোনীত হন। ১৯৬৩ সালের ২৮ আগস্ট তিনি ওয়াশিংটনে অনুষ্ঠিত ঐতিহাসিক মার্চ অন ওয়াশিংটন কর্মসূচিতে কল্যাণ দপ্তরের ২,০০০ কর্মচারীর একটি দলের নেতৃত্ব দেন।

১৯৭৪ সালে মেয়র আব্রাহাম বিমের বারংবার অনুরোধে তিনি নিউ ইয়র্ক সিটির কল্যাণ দপ্তরে (ততদিনে যা নিউ ইয়র্ক সিটি হিউম্যান রিসোর্সেস অ্যাডমিনিস্ট্রেশন/ডিপার্টমেন্ট অফ সোশ্যাল সার্ভিসেস নামে পরিচিত ছিল) প্রশাসক ও কমিশনার হিসেবে ফিরে আসেন। তিনি ১৯৭৬ সাল পর্যন্ত এই দায়িত্ব পালন করেন।

কল্যাণ দপ্তরে সেবার পাশাপাশি ডাম্পসন নিউ ইয়র্ক বিশ্ববিদ্যালয়, হান্টার কলেজ এবং ফোর্ডহ্যাম বিশ্ববিদ্যালয়ের গ্র্যাজুয়েট স্কুল অফ সোশ্যাল সার্ভিসে শিক্ষকতা করেছেন। ১৯৯০ সালে তিনি 'নিউ ইয়র্ক সিটি হেলথ অ্যান্ড হসপিটালস কর্পোরেশনের' বোর্ড চেয়ারম্যান নিযুক্ত হন। আংশিক অবসরে থাকাকালীন তিনি ফোর্ডহ্যাম বিশ্ববিদ্যালয়ে ভিজিটিং প্রফেসর এবং নিউ ইয়র্ক কমিউনিটি ট্রাস্টের সিনিয়র পরামর্শক হিসেবে কাজ করেছেন।

## স্বীকৃতি
ডাম্পসনের অর্জিত পুরস্কারগুলোর মধ্যে রয়েছে ফোর্ডহ্যাম ইউনিভার্সিটি গ্র্যাজুয়েট স্কুল অফ সোশ্যাল সার্ভিসে 'চাইল্ড ওয়েলফেয়ার স্টাডিজের' নামাঙ্কিত পেশাদার চেয়ার, ফেডারেশন অফ প্রোটেস্ট্যান্ট ওয়েলফেয়ার এজেন্সিস থেকে সমাজকল্যাণে বিশিষ্ট সেবার জন্য কি-স্টোন অ্যাওয়ার্ড, কাউন্সিল অন সোশ্যাল ওয়ার্ক এডুকেশন থেকে ডিস্টিংগুইশড সার্ভিস মেডেল এবং ইনস্টিটিউট অফ সোশ্যাল সায়েন্সেসের অনারারি লাইফটাইম মেম্বারশিপ ও নিউ ইয়র্ক একাডেমি অফ মেডিসিনের ফেলোশিপ।

তার ১০০তম জন্মদিনে নিউ ইয়র্ক সিটি হিউম্যান রিসোর্সেস অ্যাডমিনিস্ট্রেশনের দপ্তরে তৎকালীন কমিশনার রবার্ট ডোর তাকে সম্মাননা জানান।

এছাড়াও তিনি মিল্টন ফ্রিডম্যানের "ফ্রি টু চুজ" নামক অনুষ্ঠানের "ফ্রম ক্র্যাডল টু গ্রেভ" অধ্যায়ে অংশগ্রহণ করেছিলেন।

## ব্যক্তিগত জীবন
*১৯৪০-এর দশকে ডাম্পসন হারলেম হাসপাতালের নার্স গোল্ডি ব্র্যাংম্যানকে বিয়ে করেন। এই দম্পতির এক সন্তান ছিল।
*ডাম্পসন ক্যাথলিক ধর্মে ধর্মান্তরিত হয়েছিলেন। ২০০৯ সালের ৫ এপ্রিল তিনি ১০০ বছরে পদার্পণ করেন এবং ২০১২ সালের ৫ নভেম্বর ১০৩ বছর বয়সে মৃত্যুবরণ করেন।

## তথ্যসূত্র

## বহিঃসংযোগ

*জেমস আর. ডাম্পসন পেপারস, নিউ-ইয়র্ক হিস্টোরিক্যাল সোসাইটি।
*ফোর্ডহ্যাম ইউনিভার্সিটি লাইব্রেরি, আর্কাইভস এবং স্পেশাল কালেকশনস-এ জেমস আর. ডাম্পসন পেপারস। 

বিষয়শ্রেণী:১৯০৯-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:বিংশ শতাব্দীর আফ্রিকান-আমেরিকান ব্যক্তি
বিষয়শ্রেণী:বিংশ শতাব্দীর আমেরিকান ব্যক্তি
বিষয়শ্রেণী:বিংশ শতাব্দীর রোমান ক্যাথলিক
বিষয়শ্রেণী:একুশ শতকের রোমান ক্যাথলিক
বিষয়শ্রেণী:নিউ ইয়র্ক সিটির সক্রিয়কর্মী
বিষয়শ্রেণী:আফ্রিকান-আমেরিকান ক্যাথলিক
বিষয়শ্রেণী:আমেরিকান রোমান ক্যাথলিক
বিষয়শ্রেণী:আফ্রিকান-আমেরিকান শতায়ু ব্যক্তি
বিষয়শ্রেণী:আমেরিকান পুরুষ শতায়ু ব্যক্তি
বিষয়শ্রেণী:আমেরিকান শিশু অধিকার কর্মী
বিষয়শ্রেণী:রোমান ক্যাথলিক ধর্মে ধর্মান্তরিত ব্যক্তি
বিষয়শ্রেণী:নিউ ইয়র্কে (রাজ্য) সমাজকল্যাণ
বিষয়শ্রেণী:২০শ শতাব্দীর আফ্রিকান-মার্কিন ব্যক্তি
বিষয়শ্রেণী:২০শ শতাব্দীর মার্কিন ব্যক্তি
বিষয়শ্রেণী:২০শ শতাব্দীর রোমান ক্যাথলিক
বিষয়শ্রেণী:২১শ শতাব্দীর রোমান ক্যাথলিক
বিষয়শ্রেণী:আফ্রিকান-মার্কিন শতবর্ষী ব্যক্তি
বিষয়শ্রেণী:মার্কিন রোমান ক্যাথলিক
বিষয়শ্রেণী:মার্কিন শতবর্ষী পুরুষ
বিষয়শ্রেণী:রোমান ক্যাথলিক ধর্মে ধর্মান্তরিত